Document ID: 32012D0104

VYKONÁVACIE ROZHODNUTIE KOMISIE
z 20. februára 2012
o uzatváraní účtov určitých platobných agentúr v Nemecku, pokiaľ ide o výdavky financované z Európskeho poľnohospodárskeho fondu pre rozvoj vidieka (EPFRV) za rozpočtový rok 2008
[oznámené pod číslom K(2012) 907]
(Iba nemecké znenie je autentické)
(2012/104/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky (1), a najmä na jeho články 30 a 33,
po porade s výborom fondu,
keďže:
(1)
Rozhodnutiami Komisie 2009/373/ES (2), 2010/59/EÚ (3), 2010/721/EÚ (4) a 2011/103/EÚ (5) sa za rozpočtový rok 2008 uzavreli účty všetkých platobných agentúr okrem nemeckej platobnej agentúry Bayern a gréckej platobnej agentúry OPEKEPE.
(2)
Po doručení nových informácií a dodatočných kontrolách môže teraz Komisia rozhodnúť o úplnosti, presnosti a vecnej správnosti účtov predložených nemeckou platobnou agentúrou Bayern v súvislosti s výdavkami financovanými z Európskeho poľnohospodárskeho fondu pre rozvoj vidieka (EPFRV).
(3)
V súlade s článkom 30 ods. 2 nariadenia (ES) č. 1290/2005 týmto rozhodnutím nie sú dotknuté rozhodnutia následne prijaté Komisiou, ktorými sa z financovania EÚ vylučujú výdavky, ktoré neboli vynaložené v súlade s pravidlami EÚ,
PRIJALA TOTO ROZHODNUTIE:
Článok 1
Týmto sa schvaľujú účty nemeckej platobnej agentúry Bayern, ktoré sa týkajú výdavkov financovaných z Európskeho poľnohospodárskeho fondu pre rozvoj vidieka (EPFRV) za rok 2008.
Sumy, ktoré sú vymáhateľné od každého členského štátu alebo splatné každému členskému štátu v rámci každého programu rozvoja vidieka podľa tohto rozhodnutia, vrátane súm vyplývajúcich z uplatňovania článku 33 ods. 8 nariadenia (ES) č. 1290/2005, sa uvádzajú v prílohe.
Článok 2
Toto rozhodnutie je určené Spolkovej republike Nemecko.
V Bruseli 20. februára 2012

Labels: 4
19
6
18
15